open-index/open-wikipedia-markdown huggingface dataset:
Kirjokäärmeklini

**Kirjokäärmeklini** (*Ophiclinus ningulus*) on klineihin kuuluva kalalaji. Lajia tavataan Australian rannikolta.

## Koko ja ulkonäkö
Kirjokäärmeklini kasvaa suurimmillaan 7–7,5 cm pitkäksi. Laji on ruumiinmuodoltaan ankeriasmaisen pitkänomainen ja pyrstöä kohden suippeneva. Kalan selkä- ja  peräevät ovat pitkät ja yhtyvät pyöreähköön pyrsöevään. Vatsaevät ovat pienikokoiset. Väriltään kirjokäärmeklini on kellertvävänruskea tai tummanruskea. Päästä selkäevän kärkeen kulkee valkoinen juova ja ruumiissa on ruskeita tai valkoisia pilkkuja. Selkäevä on tummanruskea ja yläreunastaa valkoinen tai punertava.

## Levinneisyys ja elintavat
Kirjokäärmekliniä esiintyy Länsi-Australian eteläosista Victoriaan ja Tasmaniaan. Lajin elinympäristöä ovat kivikkoiset leviä ja sienieläimiä kasvavat riutat. Se piileskelee usein kivien alla. Kala synnyttää eläviä poikasia.

## Lähteet
Marika Nurminen

**Marika Nurminen** (s. 5. huhtikuuta 1973) on suomalainen uransa päättänyt pesäpalloilija. Nurminen pelasi Naisten Superpesiksessä vuosien 1990–1993 aikana yhteensä 202 ottelua Ikaalisten Tarmon ja Vihdin Pallon joukkueissa.

## Saavutukset pelaajana
* 2 SM-kultaa: 1991, 1998
* 2 SM-pronssia: 1990, 1999
* 1 Itä-Länsi-ottelu: 1997

## Lähteet
Fusionaalinen kieli

**Fusionaaliset kielet** (myös **fuusiokielet, fleksiokielet, flekteeraavat kielet**) ovat 1800-luvulla syntyneessä morfologisessa typologiassa yksi maailman kielten rakennetyypeistä.

Klassinen morfologinen typologia jakoi kielet alun perin kolmeen perus­tyyppiin: isoloiviin (analyyttisiin) kieliin, joissa ei ole sidonnaista morfologiaa lainkaan (so. sanoja ei taivuteta) eli kukin sana koostuu yhdestä morfeemista, sekä agglutinoiviin ja fu­sionaalisiin kieliin, joissa molemmissa sanat sisältävät affikseja. Agglutinoivissa kielissä vartalot ja affiksit ”liimataan” peräkkäin, mutta niiden muoto ei vaihtele. Fusionaalisissa kielissä taas vartaloiden ja affiksien muoto voi vaihdella eivätkä niiden rajat ole aina selviä. Affiksien ja taivutusmuotojen vaihtelusta seuraa, että fusionaalisten kielten sanojen taivutusta kuvataan usein taivutusluokkien (deklinaatioiden ja konjugaatioiden) avulla.

Tunnettuja esimerkkejä fusionaalisuudesta ovat germaanisten kielten umlaut-monikot (esim. englannin ja ruotsin *man* ’mies’, monikossa *men / män* ’miehet’), joissa monikkoa ilmaisee pelkkä vartalonsisäisen vokaalin vaihtelu eikä mitään erillistä monikon päätettä voi erottaa. Suomen ja viron kielen vertailussa viro (samoin kuin liivi) näyttäytyy usein fusionaalisempana: suomen monikon partitiivissa *kalo-j-a* erottuvat vielä monikon tunnus *-j-* ja partitiivin *-a* (tosin vartalonloppuisen vokaalin vaihtuminen *a*:sta *o*:ksi on jo tavallaan fusionaalinen piirre), viron vastaavassa muodossa *kalu* ei monikon ja partitiivin suffikseja enää voi erotella. Samoin saamelaiskielet ovat selkeästi suomea fusionaalisempia: suomen genetiivimuodossa *kala-n* on genetiivin pääte *n* liitetty sanavartalon perään, pohjoissaamen *guolli*-sanan genetiivimuodon *guoli* tunnistaa vain vartalonsisäisen konsonantiston astevaihtelusta.

1800-luvun kielifilosofit ajattelivat kielen morfologisen tyypin luonnehtivan ei vain kielen taivutusopin rakennetta vaan koko kieltä yleisellä tasolla. Tuon ajan kielitypologiaan liittyi etnopsykologinen ote, jossa kielen tyypin uskottiin heijastelevan puhujayhteisön kulttuurista kehitysastetta ja ajattelutapaa. Fusionaalisten kielten ajateltiin edustavan korkeampaa kehitystasoa kuin agglutinoivien. Wilhelm von Humboldtin mukaan tällä kehitystasolla ”materiaalinen merkitys” väistyy ”muodollisen” tieltä, eli muoto merkitään vain silloin, kun sitä tarvitaan ajatusten yhteyden ilmaisemiseen: esimerkiksi verbi ja nomini voivat näyttää samalta silloin, kun verbin persoonaa ja aikamuotoa ei tarvitse ilmaista. Sittemmin on kuitenkin ymmärretty, että morfologiset tyypit eivät ole puhtaita luokkia vaan useamman rakennetyypin piirteitä voi esiintyä eri kielissä eriasteisina sekoituksina, eikä kehitys vie pelkästään esimerkiksi agglutinoivasta tyypistä fusionaaliseen, vaan ”typologiset akanvirrat” ovat palauttaneet esimerkiksi viroon agglutinoivia rakenteita.

## Lähteet
Kaisu Eronen

**Kaisu Eronen** (s. 6. elokuuta 1973) on suomalainen uransa päättänyt pesäpalloilija. Eronen pelasi pesäpallon SM-sarjassa ja Naisten Superpesiksessä vuosien 1988-1996 aikana yhteensä 193 ottelua Hyvinkään Tahkon ja Vihdin Pallon joukkueissa.

## Saavutukset pelaajana
* 1 Itä-Länsi-ottelu: 1995

## Lähteet
Margaret Mackall Smith Taylor

**Margaret “Peggy” Mackall Smith Taylor** (21. syyskuuta 1788, Calvertin piirikunta, Maryland, Yhdysvallat – 14. elokuuta 1852) oli Yhdysvaltain ensimmäinen nainen vuosina 1849–1850 Zachary Taylorin kaudella. Käytännössä hänen viralliset tehtävänsä hoiti kuitenkin hänen nuorin tyttärensä Mary Elizabeth Bliss.

Mackall Smith syntyi 21. syyskuuta 1788 Marylandin Calvertin piirikunnassa Ann Mackalille ja Walter Smithille. Nuoren Margaretin isä oli varakas tupakkaplantaasin omistaja ja palveli majurina Yhdysvaltain vapaussodassa.

Vuonna 1809 Mackall Smith tapasi luutnantti Zachary Taylorin Kentuckyssa vieraillessaan. He menivät naimisiin 21. kesäkuuta 1810. Pariskunta sai häälahjaksi maatilan, ja Margaret Taylor vietti avioliiton alussa jonkin aikaa siellä. Tilalla syntyi myös heidän esikoislapsensa. Sen jälkeen Taylor asui miehensä kanssa Länsi-Yhdysvalloissa erinäisissä syrjäisissä varuskunnissa.

Margaret ja Zachary Taylor saivat suhteen aikana pojan ja viisi tytärtä. Kaksi tyttäristä kuoli vuonna 1820 Margaretin mukaan vaikeaan sappikuumeeseen. Margaret Taylor sairasti itse saman taudin, eikä hänen terveydentilansa ollut enää sen jälkeen koskaan ennallaan.

Miehensä presidenttikauden aikana Taylor hoiti tiettyjä edustus- ja emännöintitehtäviä, mutta jätti viralliset edustustehtävät nuorimman tyttärensä hoidettavaksi. Taylor esimerkiksi emännöi sukulaisia ja ystäviä, edusti jossain määrin miehensä kanssa ja valvoi perheen Valkoiseen taloon tuomien orjien työntekoa.

9. heinäkuuta 1950 Zachary Taylor kuoli. Aviomiehen kuolema oli Margaret Taylorille niin vaikeaa, että hän ei sen jälkeen puhunut Valkoisesta talosta enää koskaan. Hän muutti asumaan nuorimman tyttärensä perheen luokse ja asui siellä kuolemaansa asti 14. elokuuta 1852.

## Lähteet
V. E. Schwab

**Victoria Schwab**, joka kirjoittaa myös nimellä **V. E. Schwab**, on yhdysvaltalainen fantasiakirjailija. Hänen tuotantoonsa kuuluvat muun muassa kirjasarjat *Shades of Magic* ja *Cassidy Blake* sekä romaani *Addie LaRuen näkymätön elämä*. Televisiosarja *[[First Kill]]* perustuu Schwabin samannimiseen novelliin.

## Teoksia
### Shades of Magic
* 
* 
* 

### Muita teoksia
* 

## Lähteet

## Aiheesta muualla

* V. E. Schwabin kotisivut
Noah Östlund

**Noah Östlund** (s. 11. maaliskuuta 2004 Nykvarn, Ruotsi) on ruotsalainen jääkiekkoilija, pelipaikaltaan sekä keskus- että laitahyökkääjä. Östlund edustaa NHL-joukkue Buffalo Sabresia. Hänellä on sopimus joukkueen kanssa kauden 2026–2027 loppuun saakka.

Östlundin kasvattajaseura on Södertälje SK. Ennen NHL-uraansa hän pelasi SHL:ssä Djurgårdens IF Hockeyn ja Växjö Lakers HC:n joukkueissa. Sabres varasi hänet ensimmäisellä kierroksella 16. varausvuorolla . Östlund on pelannut yhden NHL:n runkosarjan ottelun ilman tehopisteitä. Östlund on pelannut 49 SHL:n runkosarjan ottelua. Näissä otteluissa hän on tehnyt 12 maalia ja 11 syöttöä eli yhteensä 33 tehopistettä. Östlund on pelannut seitsemän SHL:n ylempien pudotuspelien ottelua. Näissä otteluissa hän on tehnyt yhden maalin ja yhden syötön eli yhteensä kaksi tehopistettä. Kaikki uran tilastot päivitetty 6. huhtikuuta 2025.

## Lähteet
Askanmäen Kaunis-Kaija

**Kaija Keränen** (eli 1700-luvulla) oli kainuulainen piika, josta kertova kansantarina on levinnyt laajalle Kainuussa, Kuusamossa ja Pohjois-Karjalassa. Kauniin Kaijan tarina luokitellaan vainolaistarinaksi, ja se on säilynyt kansanperinteessä 1900-luvulle asti. Tarina on toiminut inspiraationa useille taiteilijoille, tunnetuimpana Juhani Aholle romaanissaan *[[Juha (romaani)|Juha]]*.

## Tarina

Kansantarinan mukaan Kaunis Kaija tuli piiaksi Askanmäen taloon Puolangalla 1700-luvulla. Talon nuori isäntä Antti rakastui Kaijaan ja otti hänet vaimokseen, vaikka naapuritalon Marketta oli jo odottanut pääsevänsä Askanmäen emännäksi. Kaijan ja Antin avioliitto ei kuitenkaan ollut onnellinen.

Tarinan kulusta on olemassa kaksi versiota. Toisen mukaan itäinen kauppias, shemeikka, ryösti Kaijan mukaansa Karjalaan. Toisen version mukaan tyytymätön Kaija lähti vapaaehtoisesti kauppiaan matkaan. Myöhemmin Kaija palasi Puolangalle, mutta silloin Antti oli jo naimisissa Marketan kanssa.

Paikallisen historiantutkijan Mikko Moilasen tutkimukset ovat tarkentaneet tarinan yksityiskohtia ja historiallista taustaa.

## Vaikutus kulttuuriin

Kauniin Kaijan tarina on innoittanut useita taiteilijoita:

* Juhani Aho käytti tarinaa pohjana romaanissaan *[[Juha (romaani)|Juha]]* (1911)
* Aarre Merikanto sävelsi tarinan pohjalta oopperan *[[Juha (ooppera)|Juha]]*
* Toivo Särkkä ohjasi ja käsikirjoitti elokuvan *[[Juha (vuoden 1956 elokuva)|Juha]]* (1937)
* Näytelmä *Kaunis-Kaija* esitettiin Askanmäen pihapiirissä jo 1980-luvulla
* Kirjailija Raija Oranen kirjoitti tarinan pohjalta näytelmän *Pala purppuraa eli Kauniin Kaijan balladi*

Askanmäellä on järjestetty kesäteatteriesityksiä Kauniin Kaijan tarinasta. Nämä esitykset ovat toimineet osana paikallista kulttuuriperintöä ja matkailun edistämistä. Askanmäen pihapiiri, johon tapahtumat sijoittuvat, on ollut olemassa 1500-luvulta lähtien.

Askanmäen kylässä valmistetaan myös Kaija-nukkeja ja "Kauniin Kaijan lakkaviiniä" tarinan muistoksi.

## Lähteet
Klara Grön

**Klara Grön** (k. 1809 jälkeen) oli Ruotsinsalmen venäläisessä merilinnoituksessa (nykyisessä Kotkan kaupungissa) asunut nainen, joka tunnetaan prostituoituna ja myöhemmin upseerin vaimona.

## Elämä

Klara Grön eli Ruotsinsalmen venäläisessä merilinnoituksessa 1700- ja 1800-lukujen vaihteessa. Grön synnytti useita aviottomia lapsia, mikä oli ajan yhteiskunnassa vaikea asema. Poikkeuksellista Klara Grönin tapauksessa oli, että hän onnistui myöhemmin solmimaan avioliiton venäläisen upseerin kanssa.

## Lähteet
Jääkajo

**Jääkajo** tai **jäänkajo** on valkoinen valo, joka syntyy valon heijastuessa välittömästi horisontin takana olevasta jääkentästä. Jääkajo  näkyy erityisesti taivaan ollessa matalien pilvien peitossa.

Sekä inuitit että Luoteisväylää etsivät tutkimusmatkailijat käyttivät jääkajoa navigoinnin apuna, sillä se osoittaa jäistä merialuetta horisontin takana. Jääkajon käänteinen ilmiö on vesitaivas. Jääkajo on havaittavissa molemmilla napa-alueilla, ja sen ovat havainneet inuiitit arktisella alueella ja monet Etelämantereelle suuntautuneet tutkimusretkikunnat, mukaan lukien sekä James Rossin että Terra Novan retkikunnat. Ilmiön voi havaita sopivissa sääolosuhteissa myös Itämerellä aluksen lähestyessä merijään peittämää aluetta esim. Perämerellä.

Merenkulkijat ovat tulkinneet jääkajon väärin vuoriksi. John Ross teki tämän virheen etsiessään Luoteisväylää vuonna 1818. Lancaster Soundissa ollessaan hän tulkitsi jääkajon virheellisesti uudeksi ”vuorijonoksi”, jonka hän nimesi Croker-vuoriksi.
Pauliina Koivusaari

**Pauliina Koivusaari** (aik. Nyman, s. 1994 tai 1995 Sastamala) on suomalainen muusikko, laulaja ja viulisti, joka on Pambikallio-yhtyeen toinen jäsen Lauri Kallion ohella.

## Elämä ja ura
Koivusaari on kotoisin Sastamalasta. Hän kasvoi musiikkiopiston sekä klassisen ja kirkkomusiikin parissa. Hän opiskeli viulunsoittoa Göteborgin yliopiston taidekoulussa, jossa hän tapasi tulevan puolisonsa ja bändikumppaninsa Lauri Kallion vuonna 2016. Pariskunnan ensikohtaaminen tapahtui yliopiston vakiokapakka Stage Doorissa, jossa Koivusaari kuuli Kallion puhuvan ”Mansen murretta” ja meni esittäytymään.

Yhteinen musiikkiura alkoi, kun Koivusaari kävi antamassa Kalliolle kritiikkiä tämän soittokeikan jälkeen. Pariskunta alkoi seurustella ja muutti yhteen opiskellessaan Ruotsissa vuonna 2019.

Koivusaaren musiikillisiin vaikuttajiin kuuluu 1970-luvun folk-artisti Linda Perhacs. Opiskelujensa jälkeen hän on soittanut kamarimusiikkiyhtyeissä ja laatinut jousisovituksia Lyytin albumille. Hän ansaitsee elantoa viulunsoitonopettajan sijaisuuksilla.

## Pambikallio
Koivusaari ja Kallio perustivat Pambikallio-yhtyeen. Pariskunnalta varastettiin auto Suvilahdesta vuonna 2019, minkä jälkeen he hankkivat vakuutusrahoilla rumpukoneita ja syntetisoijia, mikä edisti heidän yhteistä musiikkiaan. Yhtyeen nimi syntyi samana päivänä, kun heidän ensimmäinen singlensä ”Häntä” lähti jakelijalle. Nimi viittaa Koivusaaren lapsuuden lempinimeen "Pambi", joka on syntynyt Koivusaaren mukaan, kun hän ”on ehkä yrittänyt kirjoittaa ’bambi’, mutta se ei ole ihan onnistunut”.

Yhtyeen musiikissa Koivusaari laulaa ja soittaa myös viulua, Omnichord-instrumenttia sekä harppua. Kappaleet perustuvat usein hänen puhelimella äänittämiinsä, viulua ja laulua sisältäviin hahmotelmiinsa, ja Kallio huolehtii teknisestä tuotannosta.

Pambikallio julkaisi debyyttialbuminsa maaliskuussa 2022, ja niin yleisö kuin kriitikotkin ottivat sen vastaan positiivisesti. Yhtyeen toinen albumi, *Parc de Pambi*, julkaistiin vuonna 2023. Vuonna 2024 julkaistiin *Dekadentti / Florence* -EP. Pambikallion kolmas pitkäsoitto julkaistaan helmikuussa 2026.

Pambikallio on ollut ehdolla Emma-gaalassa (2024), Indie Awardseissa (2022) ja Femmagaalassa (2022), ja yhtye nostettiin vuonna 2022 myös YleX:n Läpimurto-listaukseen.

## Eufrosyne
Koivusaari vieraili Modem-yhtyeen Image-kappaleella (2025) ja sen musiikkivideolla taiteilijanimellä Eufrosyne.

## Lähteet
HIFK:n SM-liigakausi 2024–2025

**HIFK:n SM-liigakausi 2024–2025** oli HIFK:n järjestyksessään 50. pääsarjakausi. Joukkueen päävalmentajana jatkoi Ville Peltonen.

HIFK:n edelliskausi oli ollut pelaajamateriaaliin nähden pettymys, kun joukkue putosi Pelicansille jo puolivälierissä otteluvoitoin 4–3.

HIFK:n kausi oli hyvin ailahteleva. Alkukaudesta joukkueen ykkösketju Kristian Vesalainen, Jori Lehterä ja Iiro Pakarinen oli tehokas etenkin ylivoimalla. Pakarinen voitti parhaalle maalintekijälle myönnettävän Aarne Honkavaara -palkinnon. Joukkue voitti syyskuussa neljä ja lokakuussa viisi ottelua putkeen. HIFK:n lopullinen sijoitus runkosarjan päätyttyä oli neljäs.

HIFK kohtasi puolivälierissä sensaatiokautta pelanneen SaiPan. Kymmenen päivän lepoedusta huolimatta HIFK hävisi ottelusarjan 4-0. HIFK:n tehottomuus näkyi tuloksessa: joukkue teki neljään peliin vain neljä maalia, SaiPa 14. Helsinkiläiset olivat heikkoja myös erikoistilanteissa ja oman pään puolustamisessa.

Helsingissä pelatussa kolmannessa ottelussa HIFK:n fanit kaivoivat SaiPan 2-0-maalin jälkeen esiin kaksi lakanaa, joissa luki päävalmentaja Ville Peltoseen viitaten "Ville ulos!" ja "2022x, 2023x, 2024x, 2025...". Ottelun päätyttyä fanit buuasivat, ja huomiota herätti myös toimitusjohtaja Alexander Sneenin puuttuminen protestiin.

Torstaiaamuna 3. huhtikuuta 2025 Helsingin jäähallin oviin oli teipattu lakanoita, joissa luki ”Vittu hävetkää!”, ”Kunhan tehdään liikevoittoa” sekä ”Avgå Alla!” (. HIFK:n fanit olivat turhautuneita joukkueen esitykseen, ja myös Peltosen asemaa pohdittiin. 

## Pelaajavaihdokset

## Lähteet
Heta Antintytär

**Heta Antintytär** (1783 Sääksmäki – 11. heinäkuuta 1805 Turenki) oli suomalainen piika ja murhaaja, joka teloitettiin ja poltettiin roviolla Janakkalan Turengin mestauspaikalla. Hän oli yksi viimeisistä Suomessa rikoksestaan polttamisrangaistukseen tuomituista naisista.

## Elämä

Heta Antintytär syntyi Sääksmäellä vuonna 1783. Hän muutti myöhemmin Hausjärvelle palvelemaan piikana Karan kartanossa, jossa erään vänrikki V. K.:n kerrotaan vietelleen hänet. Myöhemmin Antintytär siirtyi palvelukseen Leppäkosken kartanoon, jossa hänelle syntyi tyttölapsi, joka kuitenkin menehtyi pian syntymänsä jälkeen. Tästä Antintytär kävi läpi yksityisen ripin.

Seuraavana kesänä Antintytär tuli uudelleen raskaaksi. Kerrottiin, että kartanon herrojen hylättyä hänet, katkeroitui hän elämäänsä ja mustasukkaisuuden vallassa murhasi 16. heinäkuuta 1804 mamselli Maria Friskin Leppäkosken kartanosta. Tekonsa seurauksena Antintytär vangittiin Hämeenlinnan linnaan, jossa hänelle syntyi tammikuussa 1805 lapsi.

Heta Antintytär mestattiin ja hänen ruumiinsa poltettiin roviolla 11. heinäkuuta 1805 Turengin mestauspaikalla, lähellä silloisen Turengin ja Kuumotan teiden risteystä. Teloitushetkellä hän oli 22-vuotias.

## Lähteet
Carolyn Maloney

**Carolyn Bosher Maloney** (s. 19. helmikuuta 1946 Greensboro, Pohjois-Carolina) on yhdysvaltalainen demokraattisen puolueen poliitikko.

Maloney sai humanististen tieteiden kandidaatin arvon Greensboro Collegesta vuonna 1968. Tämän jälkeen hän työskenteli monissa hallinnollisissa tehtävissä New Yorkissa ja istui vuosina 1982–1992 New Yorkin kaupunginvaltuuston jäsenenä. Maloney edusti New Yorkin osavaltiota Yhdysvaltain edustajainhuoneen jäsenenä vuosina 1993–2023. Hän oli 111. kongressissa Joint Economic Committeen puheenjohtaja sekä 116. ja 117. kongresseissa Committee on Oversight and Government Reformin puheenjohtaja. Lokakuussa 2001 Maloney esiintyi kongressissa burkhaan pukeutuneena protestoidakseen naisten oikeuksien tilaa Afganistanissa ja puolustaakseen Yhdysvaltain väliintuloa Talibania vastaan. Vuonna 2012 Maloney väitti lasten rokottamisen aiheuttavan autismia, mutta hän perääntyi lausunnostaan vuonna 2018. Maloney on esittänyt olettamuksen, että bitcoinin valkoisen paperin laatineen pseudonyymi Satoshi Nakamoton taustalla oleva henkilö on nainen.

Maloneyn puoliso, 71-vuotias liikemies Clifton Maloney kuoli vuonna 2009 ollessaan vuorikiipeilemässä Tiibetissä ja saavutettuaan Cho Oyun huipun. 

## Lähteet
Kerttu Nätyri

**Kerttu Nätyri** oli 1600-luvulla elänyt suomalainen tietäjävaimo ja kansanparantaja. Häntä syytettiin loitsimisesta vuosina 1657–1658. Vaikka hänen loitsunsa olivat luonteeltaan kristillisiä eikä niillä väitetty vahingoitetun ketään, hänet tuomittiin ankaraan rangaistukseen, jonka hovioikeus myöhemmin lievensi.

## Elämä ja oikeudenkäynti

Kalajoella syntynyt Nätyri asui itsellisenä Vähänkyrön Ojaniemessä. Hänen nimensä nousi esiin elokuussa 1657, kun Vaasan raastuvanoikeudessa noituudesta syytetty Marketta Pietarintytär Parkkonen kertoi saaneensa parantamisessa käytettyä suolaa Nätyriltä. Toimiessaan todistajana Parkkosen tapauksessa Nätyri avoimesti paljasti käyttämiään suomenkielisiä loitsuja, joita hän hyödynsi kansanparannuksessa. Hän kertoi loitsuista, joilla paransi palovammoja, maan ja raudan vihoja sekä kirouksia. Nätyrin loitsuissa oli vahva kristillinen sävy: jokainen alkoi Pyhän kolminaisuuden nimeen ja päättyi Isä meidän -rukoukseen.

Nätyrin tapaus siirrettiin vuoden 1658 Kyrön kesäkäräjille, jossa häntä tutkittiin noituudesta. Nätyri ilmiantoi myös sotamiehen vaimon Valpuri Pietarintytär Kokkoisen ja pari muuta naista. Oikeudenkäynnissä kävi ilmi, että Nätyrin ohella muutkin syytetyt olivat lukeneet loitsuja eri vammoja vastaan, mutta eivät olleet vahingoittaneet ketään. Käräjillä Nätyri kertoi oppineensa loitsunsa vanhemmiltaan ja käyttäneensä niitä monien apua pyytäneiden parantamiseen, eikä kukaan paikkakuntalainen syyttänyt häntä noituudesta. Puhdasoppisuuden ajan yhteiskunnassa Nätyrin toiminta katsottiin kuitenkin rikkovan toista käskyä ja vuoden 1614 asetusta. Kihlakunnanoikeus tuomitsi hänet ja muut syytetyt kuukauden vankeuteen vedelle ja leivälle sekä puolen vuoden pakkotyöhön kaularaudoissa, mutta hovioikeus lievensi rangaistuksen raippa- ja kirkkorangaistuksiksi.

Nätyri on merkittävä 1600-luvun noitaoikeudenkäyntien historiassa, sillä hänen suomenkielisiä loitsujaan tallennettiin poikkeuksellisesti ruotsinkieliseen tuomiokirjaan. Hänen yhteiskunnallinen asemansa romahti oikeudenkäyntien aikana; kesällä 1658 hänet määriteltiin jo irtolaiseksi. Hänen myöhemmistä vaiheistaan ei ole tietoja säilyneissä asiakirjoissa.

## Loitsut

Kerttu Nätyri paljasti oikeudelle useita käyttämiään loitsuja. Näistä ensimmäinen oli palohaavan eli "tulen vihan" parantamiseen tarkoitettu loitsu, joka lausuttiin luonnonyrteistä valmistetun voidehoidon yhteydessä:

Raudanvihoihin Nätyri käytti pidempää loitsua, jossa kuvattiin raudan syntyä. Loitsussa kerrotaan, kuinka rauta ei alun perin ollut kovaa, vaan pehmeää. Loitsussa neljä neitoa lypsivät rintojensa maitoa, josta syntyi rauta, raudan kovuus, teräs ja kupari:

Kirouksista kärsivän ihmisen rauhoittamiseen hänellä oli oma loitsunsa, jossa pyydettiin Jeesusta luomaan suojaava aita turvattoman ympärille pahoja voimia vastaan:

Jokaisen loitsun Nätyri aloitti Pyhän kolminaisuuden nimeen ja päätti Isä meidän -rukoukseen.

## Lähteet

## Kirjallisuutta
* Vaasan raastuvanoikeuden ja Pohjanmaan kihlakunnanoikeuden pöytäkirjat, Kansallisarkisto.
* *A. Luukko*, Etelä-Pohjanmaan historia III. 1945; *A. Luukko*, Vaasan historia I. 1979.
Heikki Hasun patsas

**Heikki Hasun patsas** on kuvanveistäjä Juhani Honkasen suunnittelema yhdistetyn hiihton maailmanmestarin ja kaksinkertaisen olympiavoittajan Heikki Hasun kunniaksi pystytetty patsas Kouvolan Keltakankaalla. Veistos paljastettiin 2 helmikuuta 2003. Patsaan paljastamisen aikaan Keltakangas oli Anjalankosken kaupungin hallinnollinen keskus.  

Veistos on kokonaiskorkeudeltaan viisi ja puoli metriä. Korkea paasi ja patsaan jalusta ovat Kurun harmaata graniittia. Graniittipaateen on kiinnitetty kaksi luonnollista kokoa olevaa pronssista Hasun hahmoa. Patsaan jalustassa on kullatuin kirjaimin tiedot olympiavoitoista ja maailmanmestaruudesta: yhdistetyn olympiakulta Sankt Moritzista 1948, miesten 4x10 km viestihiihdon olympiakulta Oslosta 1952 ja yhdistetyn maailmanmestaruus Lake Placidista 1950. Patsaan paljastuspäivänä tuli kuluneeksi 55 vuotta Sankt Moritzin kultamitalista.


Tiedosto:Heikki Hasun patsas by Juhani Honkanen osakuva 1.JPG|Pronssiset hahmot ovat luonnollista kokoa.
Tiedosto:Heikki Hasun patsas by Juhani Honkanen osakuva 2.JPG|Mäkihypyssä kädet olivat eteenpäin ojennettuina Hasun uran aikaan.

Patsaan suunnittelussa otettiin huomioon sen sijoituspaikka, joka vaikutti käytettävään kivilajiin ja myös patsaan kokoon. Patsas on nurmialueella, ja sen taustana arkkitehti Seppo Kasasen suunnittelema, vuonna 1966 alun perin Sippolan kunnantaloksi valmistunut vaalea Anjalankosken kaupungintalo. Samalla nurmikolla on myös maanpuolustajien työtä kunnioittava *Punnuksen kivi* vuodelta 1992. Kivi on tuotu Mannerheim-linjan Punnuksen lohkolta.

Aloitteen patsaan hankkimisesta teki Myllykosken seudun kotiseutuyhdistys. Rajoitukseen osallistuivat Anjalankosken kaupungin lisäksi pankit ja muut liike-elämän edustajat. Rahaa saatiin myös kansalaiskeräyksellä ja pienoispatsaiden myynnistä. Patsaan hankinta maksoi kaikkiaan noin 100&nbsp;000 euroa. Anjalankosken kaupungintalo on sittemmin myyty yksityiselle, mutta osa tontista ja patsas jäivät Kouvolan kaupungin omistukseen.

## Lähteet
Roope Paunio

**Roope Paunio** (s. 14. joulukuuta 2002 Espoo, Suomi) on suomalainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Pelipaikaltaan hän on maalivahti.

## Lähteet
Miguel Rodríguez

**Miguel Rodríguez** (s. 13. kesäkuuta 2003 Ocotal, Nicaragua) on nicaragualainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Pelipaikaltaan hän on maalivahti.

## Lähteet
Babacar Fati

**Babacar Fati** (s. 1. helmikuuta 2000) on guineabissaulais-portugalilainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Pelipaikaltaan hän on puolustaja.

## Lähteet
Runkoseeprahypykki

**Runkoseeprahypykki** (*Salticus cingulatus*) on hyppyhämähäkkien heimoon kuuluva hämähäkkilaji.

Runkoseeprahypykkikoiraan ruumiin pituus on 3,5–5 millimetriä ja naaraan 4–7&nbsp;mm. Lajin takaruumissa on mustasta ja valkoisesta muodostuva kuviointi. Koiras ja naaras muistuttavat toisiaan, mutta koiraalla on pitkät kelikeerit eli leukakoukut, joita naaraalla ei ole. Runkoseeprahypykki muistuttaa kiviseeprahypykkiä, jonka takaruumiissa on selvemmät ja kapeammat valkoiset raidat.

Runkoseeprahypykkiä tavataan Euroopassa ja Aasiassa. Suomessa se on hyvin yleinen ja sitä tavataan koko maassa.

Runkoseeprahypykki elää lehti- ja havupuiden rungoilla ja oksilla, mutta sitä tavataan myös kallioilla, kivikoissa ja rakennusten seinillä.

## Lähteet
Salim Yussif

**Salim Yussif** (s. 6. kesäkuuta 2002 ) on ghanalainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Pelipaikaltaan hän on keskikenttäpelaaja.

## Lähteet
Alenis Vargas

**Waldir Alenis Vargas Valentin** (s. 4. joulukuuta 2003 ) on hondurasilainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Pelipaikaltaan hän on hyökkääjä.

## Lähteet
Momodou Bojang

**Momodou Bojang** (s. 19. kesäkuuta 2001) on gambialainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Pelipaikaltaan hän on hyökkääjä.

## Lähteet
MPO

**MPO** tai **M.P.O.** voi tarkoittaa jotakin seuraavista:

* MpO, Maanpuolustusopisto
* MPO, Mercury Planetary Orbiter, Euroopan avaruusjärjestön rakentama Merkurius-planeettaa tutkiva avaruusluotain
* MPO, Military Post Office, kenttäpostikonttori
* MPO, Mixed Professional Open, frisbeegolf-kilpailun avoin sarja
* MPO, Meksikolaisen Transportes Aéreos Amparo -yhtiön lentoyhtiökoodi
Marius Könkkölä

**Marius Könkkölä** (s. 31. lokakuuta 2003) on suomalainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Pelipaikaltaan hän on hyökkäävä keskikenttäpelaaja.

## Lähteet
Sanni Kyläpekka

**Sanni Kyläpekka** (s. 2. tammikuuta 1999) on suomalainen pesäpalloilija. Kyläpekka edusti koko uransa Superpesiksessä ja Ykköspesiksessä pelannutta kasvattajaseuraansa Pöytyän Urheilijoita. Hän pelasi sisäpelissä etenijänä tai vaihtajana ja ulkokentällä kopparina. Kyläpekka pelasi 48 Superpesiksen runkosarjan ottelua. Näissä otteluissa hän löi seitsemän kunnaria ja kaksi tavallista juoksua, toi 55 juoksua ja keräsi 200 kärkilyöntipistettä. Kyläpekka pelasi 18 Superpesiksen runkosarjan ottelua. Näissä otteluissa hän löi kolme kunnaria ja yhden tavallisen juoksun, toi 22 juoksua ja keräsi 59 kärkilyöntipistettä.

## Lähteet
Mary Arthur McElroy

**Mary Arthur McElroy** (5. heinäkuuta 1841, New York, Yhdysvallat – 8. tammikuuta 1917) oli Yhdysvaltain 21. presidentti Chester A. Arthurin sisar, joka hoiti Yhdysvaltain ensimmäisen naisen tehtäviä osa-aikaisesti vuosina 1881–1885.

Arthur syntyi 5. heinäkuuta 1841 New Yorkissa William ja Malvina Arthurin nuorimmaisena lapsena. Hänellä oli lähes 12 vuotta ikäeroa tulevaan presidentti Chester A. Arthuriin. Arthur meni naimisiin John E. McElroyn kanssa, minkä jälkeen pariskunta muutti New Yorkin Albanyyn. He saivat liiton aikana neljä lasta. 

Kun Chester A. Arthur nousi presidentiksi vuonna 1881, hän oli jo leski. Arthur McElroy lupautui hoitamaan Yhdysvaltain ensimmäisen naisen tehtäviä talvisaikaan, jolloin edustustehtäviä oli eniten. Lopun vuodesta hän vietti Albanyssa perheensä kanssa. Chester A. Arthurin presidenttikausi päättyi vuonna 1885. Sitä seuraavana vuonna hän kuoli, ja Mary ja John McElroy saivat myös hänen tyttärensä huoltajuuden. 

Viimeisinä vuosinaan Arthur McElroy kertoi olevansa omistautunut kansalaisoikeuksien ajamiselle, mutta vastustavansa naisasialiikettä. Mary McElroy kuoli 8. tammikuuta 1917. 

## Lähteet
Aimee Lou Wood

**Aimee Lou Wood** (s. 1993 Manchester) on brittiläinen näyttelijä. Hän tuli tunnetuksi roolistaan Aimee Gibbsinä Netflixin sarjassa *[[Sex Education]]* (2019–2023), josta hän voitti British Academy Television Award -palkinnon vuonna 2021. Vuonna 2025 hän nousi kansainväliseen suosioon esittäessään Chelsea-hahmoa HBO:n hittisarjan *[[The White Lotus]]* kolmannella kaudella. Wood sai roolistaan parhaan naissivuosan Primetime Emmy -ehdokkuuden. 

Wood on tullut tunnetuksi myös teatterirooleistaan, kuten Sally Bowlesin roolista musikaalissa *[[Cabaret]]* Lontoon Playhouse Theatressa vuonna 2023.

## Elämä ja ura

Wood syntyi ja kasvoi Manchesterissa. Hän valmistui arvostetusta Royal Academy of Dramatic Artista Lontoossa ja aloitti uransa teatterimaailmassa. Woodin ensimmäinen televisiorooli oli Aimee Gibbsin hahmo suositussa Netflix-sarjassa *[[Sex Education]]* vuonna 2019. Tämä sivuhahmo nousi nopeasti fanien suosikiksi, ja Wood voitti roolistaan British Academy Television Award -palkinnon parhaasta naispuolisesta komediasuorituksesta vuonna 2021.

Wood on kertonut haastatteluissa, että hän eläytyy roolihahmoihinsa hyvin syvällisesti. Erään näyttelijäkollegan kerrotaan ostaneen hänelle A-kirjaimella varustetun käsilaukun, jotta hän ei unohtaisi omaa nimeään. "Todellisuuteni ja mielikuvitukseni menevät välillä pelottavan sekaisin", Wood on todennut *[[The Guardian]]in* haastattelussa.

Wood on myös puhunut avoimesti omasta ulkonäöstään ja erityisesti hampaistaan, joiden "brittiläisyys" on herättänyt huomiota viihdemediassa. Hän on kertonut olleensa nuorempana epävarma ulkonäöstään, kunnes näki brittimalli Georgia Jaggerin poseeraavan *[[Vogue]]*-lehden kannessa."Vietin suuren osan elämästäni murehtien olevani outo. Nyt ymmärrän, että se saattaa olla supervoimani," Wood on kiteyttänyt *[[The Hollywood Reporter]]ille*.

Vuonna 2025 Wood nousi maailmanlaajuiseen suosioon esiintyessään *[[The White Lotus]]* -sarjan kolmannella kaudella. Hänen roolihahmonsa Chelsea teki suuren vaikutuksen faneihin, ja Woodista tuli nopeasti yksi Hollywoodin puhutuimmista nimistä.

## Filmografia

## Palkinnot ja tunnustukset

## Lähteet
Greg Abel

**Gregory E. Abel** (s. 1962 Edmonton, Alberta) on kanadalainen liikemies.

Abel valmistui Albertan yliopistosta vuonna 1984 ja liittyi PricewaterhouseCoopersin palvelukseen Edmontonissa. Hän siirtyi pian yhtiön San Franciscon -toimistoon, jossa yksi hänen asiakkaistaan oli CalEnergy. Abel liittyi pian sen palvelukseen. Vuonna 1999 yhtiöstä tuli MidAmerican Energy Holdings Company ja Abelista sen puheenjohtaja. Vuonna 2008 hänestä tuli sen toimitusjohtaja, vuonna 2011 lisäksi puhemies. Vuonna 2014 MidAmerican Energy Holdings Companysta tuli Berkshire Hathaway Energy. Abel on jatkanut sen johtamista ja saanut tammikuussa 2018 nimityksen lisäksi Berkshire Hathawayn varapuhemieheksi muissa kuin vakuutuksia koskevissa liiketoimissa. Abel on toiminut johtotehtävissä myös muun muassa Edison Electric Institutessa ja Nuclear Electric Insurance Limitedissa. Hän on istunut Kraft Heinzin hallituksessa.

Abelille myönnettiin vuonna 2018 Horatio Alger -palkinto. Warren Buffett on nimennyt hänet tulevaksi seuraajakseen.

## Lähteet
Rose Cleveland

**Rose Cleveland** (1846 New York, Yhdysvallat – 1918 Bagni di Lucca, Italia) oli Yhdysvaltain 22. presidentti Grover Clevelandin sisar, joka hoiti Yhdysvaltain ensimmäisen naisen tehtäviä vuosina 1885–1886.

Cleveland syntyi vuonna 1846 New Yorkissa Richard ja Ann Clevelandin nuorimmaisena lapsena. Hänellä oli yhdeksän sisarusta. Cleveland opiskeli Houghtonin seminaarissa ja alkoi sen jälkeen työskennellä opettajana Pennsylvaniassa ja New Yorkissa. 

Kun Grover Cleveland nousi presidentiksi vuonna 1881, Rose Cleveland otti hoitaakseen ensimmäisen naisen tehtävät. Cleveland oli intohimoinen kirjallisuudesta ja sosiaalisten tapahtumien sijaan kiinnostuneempi akateemisista haasteista. Valkoisen talon emännöinnin ohessa hän opiskeli ja kirjoitti kaksi kirjaa. Cleveland oli ensimmäisenä naisena suosittu.  

Kun Grover Cleveland meni kesäkuussa 1886 naimisiin Frances Folsomin kanssa, Rose Cleveland luopui tehtävistään ensimmäisenä naisena ja muutti pois Valkoisesta talosta. Hän kuitenkin vieraili siellä useasti lähtönsä jälkeenkin. Cleveland jatkoi opettamista ja kirjoittamista ja julkaisi vuonna 1910 kolmannen kirjan. 

Viimeisinä vuosinaan Clevelandilla oli rakkaussuhde aktivisti ja filantropisti Evangeline Marrs Whipplen kanssa. He muuttivat vuonna 1912 yhdessä Italiaan Bagni di Luccaan, jossa Rose Cleveland kuoli vuonna 1918 espanjantautiin. Clevelandin ja Whipplen haudat ovat vierekkäin Bagni di Luccassa. 

## Lähteet
Prosper Padera

**Prosper Padera** (s. 9. lokakuuta 2006 ) on zimbabwelainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Pelipaikaltaan hän on puolustava keskikenttäpelaaja.

## Ura
Padera on pelannut juniorivuosinaan Majesa Academyssa ja PrimeTime Academyssa. Vuonna 2023 Padera oli mukana Brentford FC:n leirillä. Padera teki joulukuussa 2024 nelivuotisen sopimuksen Seinäjoen Jalkapallokerhon kanssa.

## Lähteet
Gabriel Oksanen

**Gabriel Oksanen** (s. 22. syyskuuta 2006) on suomalais-yhdysvaltalainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Pelipaikaltaan hän on puolustaja.

## Lähteet
Aino Lepola

**Aino Lepola** (s. 1. huhtikuuta 2005) on suomalainen pesäpalloilija. Lepola edustaa Superpesiksessä pelaavaa Joensuun Mailaa. Hän on edustanut Superpesiksessä myös kasvattajaseuraansa Manse PP:tä sekä Rauman Feraa. Lepola on saavuttanut yhden naisten SM-hopean kaudella 2023. Lisäksi hän on saavuttanut Tyttöjen superpesiksen hopeaa kaudella 2024. Hän pelaa sisäpelissä etenijänä ja ulkopelissä etukentällä. 

Lepola on pelannut 50 Superpesiksen runkosarjan ottelua. Näissä otteluissa hän on lyönyt viisi tavallista juoksua, tuonut 28 juoksua ja kerännyt 103 kärkilyöntipistettä. Lepola on pelannut seitsemän Superpesiksen ylempien pudotuspelien ottelua. Näissä otteluissa hän on tuonut kaksi juoksun ja kerännyt 18 kärkilyöntipistettä. Uran tilastot päivitetty kauden 2025 jälkeen.

## Lähteet
Mary Harrison McKee

**Mary Harrison McKee** (3. huhtikuuta 1858 Indianapolis Indiana, Yhdysvallat – 28. lokakuuta 1930 Greenwich, Connecticut, Yhdysvallat) oli Yhdysvaltain 23. presidentti Benjamin Harrisonin tytär, joka hoiti Yhdysvaltain ensimmäisen naisen tehtäviä vuosina 1892–1893.

Mary Harrison syntyi vuonna 1858 Indianassa Benjamin ja Caroline Harrisonille. Harrison meni vuonna 1884 naimisiin James McKeen kanssa. He saivat kaksi lasta. Pian sen jälkeen vuonna 1888 Benjamin Harrison valittiin presidentiksi, ja myös McKeen perhe muutti Valkoiseen taloon. Kun Harrison McKeen äiti Caroline Harrison kuoli vuonna 1892, Mary otti hoitaakseen Yhdysvaltain ensimmäisen naisen tehtävät.  

Presidenttikauden päätyttyä Harrison McKee muutti perheineen pois Valkoisesta talosta. Benjamin Harrison meni uusiin naimisiin, mutta hänen lapsensa eivät pitäneet uudesta avioliitosta. McKee etääntyi isästään. 
## Lähteet

## Aiheesta muualla
Kasper Paananen

**Kasper Paananen** (s. 16. maaliskuuta 2003 Helsinki) on suomalainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Pelipaikaltaan hän on hyökkääjä.

## Ura
Paananen pelasi nuoruusvuosinaan Oulussa (OPS, ORPa, OTP ja OLS). Hän muutti Italiaan vuonna 2019 tehtyään sopimuksen Bologna FC:n kanssa. Paananen vietti Italiassa lähes neljä vuotta ja pelasi Italian nuorten pääsarjaa Primavera 1 sekä Coppa Italia Primavera -cup-pelejä. 

Paananen palasi Suomeen vuonna 2023 ja teki sopimuksen Seinäjoen Jalkapallokerhon kanssa. Ensimmäisellä kaudellaan SJK:ssa hän pelasi Ykkösliigaa SJK Akatemian joukkueessa. Kausilla 2024 ja 2025 Paananen pelasi Veikkausliigaa SJK:ssa. Vuosi 2024 oli hänelle läpimurtokausi, jonka aikana hän vakiinnutti asemansa kokoonpanossa ja viimeisteli kahdeksan maalia.

Kausi 2025 oli Paanaselle menestyksekäs. Hänet valittiin Veikkausliigan kuukauden pelaajaksi sekä huhti- että elokuussa. Jalkapallotoimittajien yhdistys Pallo-Kopla valitsi Paanasen perinteiseen tähdistö- eli Koplajoukkueeseen.  Vuoden 2025 Captain's ball -gaalassa Kasper Paananen palkittiin useissa kategorioissa - hän oli Veikkausliigan paras hyökkääjä, Vuoden Liigapelaaja ja Ruutu-tähtipelaaja. Lisäksi hän voitti Veikkausliigan maalikuninkuuden 18 maalillaan. Suomen Palloliiton läntinen alue valitsi Paanasen Vuoden pelaajaksi. Pohjanmaan Urheilugaalassa hänet palkittiin kunniamaininnalla ja Seinäjoen kaupunki valitsi hänet Vuoden urheilijaksi.

SJK käytti helmikuussa 2026 Kasper Paanasen sopimuksessa olleen option, minkä jälkeen hänen sopimuksensa SJK:n kanssa kattaa kaudet 2026 ja 2027.

Suomea Kasper Paananen on edustanut U16-, U17- ja U19-maajoukkueissa.

## Lähteet
Rafia Zakaria

**Rafia Zakaria** on pakistanilais-yhdysvaltalainen juristi, ihmisoikeusaktivisti, kolumnisti ja kirjailija.

Zakaria syntyi ja varttui Karachissa. Hän alkoi kirjoittaa viikottaista kolumnia *[[Dawn (pakistanilainen sanomalehti)|Dawniin]]* vuonna 2009. Hänen *Dawniin* kirjoittamiaan kolumneja on julkaistu uudelleen monissa muissa lehdissä. Zakaria on myös kirjoittanut *Alienated*-kolumnia *[[The Baffler]]iin* ja toiminut Al Jazeera American säännöllisenä kolumnistina. Hän on keskittynyt muun muassa feminismiä ja maahanmuuttajia koskeviin globaaleihin kysymyksiin. Zakaria kuului vuosina 2009–2015 Amnesty International USA:n johtokuntaan.

Zakaria on julkaissut kirjat *The Upstairs Wife: An Intimate History of Pakistan* (2015), *Veil* (2017) ja *Against White Feminism*.

## Lähteet
Gunnhild Øyehaug

**Gunnhild Øyehaug** (s. 9. tammikuuta 1975 Volda) on norjalainen kirjailija ja kirjallisuuskriitikko. Hän varttui Ørstassa ja valmistui Bergenin yliopistosta vuonna 2002 pääaineenaan kirjallisuustiede. Øyehaug on kirjoittanut kirja-arvosteluja *[[Morgenbladet]]iin* ja *[[Klassekampen]]iin*. Hänen esikoisteoksensa, runokokoelma *Slaven av blåbæret*, ilmestyi vuonna 1998. Hän on myös julkaissut myös novelleja ja romaaneja sekä kääntänyt ruotsin- ja ranskankielisiä runoja. 

## Palkinnot ja tunnustukset
Øyehaug sai Sult-palkinnon ja Dobloug-palkinnon vuonna 2009. Elokuussa 2025 hän voitti Amalie Skram -palkinnon.

## Teoksia
* *Slaven av blåbæret* (1998)
* *Knutar* (2004)
* *Kjærlighetshistorier* (2005)
* *Stol og ekstase* (2006)
* *Vente, blinke* (2008)
* *11 dikt om einsemd* (2009)
* *Undis Brekke* (2014)
* *Draumeskrivar* (2016)
* *Miniatyrlesingar* (2017)
* *Presens maskin* (2018)
* *Vonde blomar* (2020)
## Lähteet

## Aiheesta muualla
Eric Danso Boateng

**Eric Danso Boateng** (s. 23. maaliskuuta 2004) on ghanalainen jalkapalloilija, joka edustaa Veikkausliigassa pelaavaa Kuopion Palloseuraa. Pelipaikaltaan hän on puolustaja.

## Lähteet
Dorthe Kollo

**Dorthe Kollo** (s. 17. heinäkuuta 1947) on tanskalainen laulaja. Hän nousi suosituksi 1960-luvulla Tanskassa ja Saksassa muun muassa hiteillään ”Åh, det er søndag”, ”Junger Mann mit roten Rosen” ja ”Wærst du doch in Düsseldorf geblieben”.
## Lähteet

## Aiheesta muualla
Dion Krasniqi

** Dion Krasniqi** (s. 24. elokuuta 2003 Eslöv, Ruotsi) on kosovolais-ruotsalainen jalkapalloilija, joka edustaa Allsvenskanissa pelaavaa IF Elfsborgia. Krasniqi pelaa kaudella 2025 lainasopimuksella Kuopion Palloseurassa. Pelipaikaltaan hän on hyökkääjä.

## Lähteet
Tekoälytauhka

**Tekoälytauhka** ja **tekoälymoska** () ovat nimityksiä heikkolaatuiselle tekoälyllä tuotetulle teksti-, audio-, kuva- tai videosisällölle, kuten  suurten kielimallien teksteille tai tekoälypohjaisten kuvageneraattorien tuottamille kuville.

Englanninkielinen termi *AI slop* syntyi 2020-luvulla ja sillä on halventava sävy, kuten aikaisemmalla termillä roskaposti. Merriam-Webster valitsi *slop*-sanan vuoden sanaksi 2025.

Tekoälymoskan tuottamiseen on käytetty muun muassa ChatGPT:tä, Soraa, Midjourneytä, Leonardo.Ai:ta ja Bing Image Creatoria.

## Syyt
Tekoälytauhkaa syntyy esimerkiksi, kun sisällöntuotanto painottuu määrään laadun sijasta ja kun alustojen ansainta- ja suosittelumallit palkitsevat nopeaa ja sitouttavaa mutta pinnallista tuotantoa. *[[New York (lehti)|New York]]* -lehti kuvaa ilmiötä ”täytesisällöksi”, jota on helppo massatuottaa eri työkaluilla ja jakaa sosiaalisen median ryhmissä (esim. Facebookissa, Tiktokissa ja X:ssä), mutta sitä päätyy yhä useammin myös taiteeseen, kirjoihin ja hakukoneiden tuloksiin. Joissakin palveluissa käyttäjille maksetaan sisällöstä, mikä lehden mukaan on johtanut myös välittäjämalleihin ja kurssimyyntiin esimerkiksi Discordissa ja Telegramissa.

## Ilmeneminen
### Kuvat
Facebookissa tekoälytauhkaa edustavat toistuvat kuvasarjat, joita jaetaan laajasti ja joissa on *New Yorkin* mukaan usein virheellisiä tai epäuskottavia yksityiskohtia. Lehden esiin nostamia esimerkkejä kuvageneroidusta sisällöstä ovat lentoemännät, niin kutsuttu ”katkarapu-Jeesus”, Yhdysvaltain armeija -aiheiset kuvat, villieläinkuvasto sekä tunnettuja urheiluseuroja, kuten Manchester Unitedia, esittävät kuvat. *[[Rolling Stone]]* -lehden mukaan Facebookissa jaetaan paljon myös kuvia, joissa esitetään globaalin etelän lapsia rakentamassa fyysisesti mahdottomia tai epätodennäköisiä asioita. Lehden mukaan ilmiön näkyvyys Facebookissa voi liittyä käyttäjäkunnan ikärakenteeseen, joka ei välttämättä tunnista tekoälyllä luotuja kuvia, sekä suosittelualgoritmien toimintaan, jotka suosivat tällaista sisältöä.

### Tekstit
*New Yorkin* artikkelin mukaan verkkokauppa Amazon.comissa on ollut myynnissä tekoälyllä kirjoitettuja sienikirjoja, joiden sisällössä on virheitä. Tieteislehti *[[Clarkesworld Magazine]]* keskeytti keväällä 2023 lähetysten vastaanoton tekoälyllä tuotettujen tekstien tulvan vuoksi. *New York* arvioi myös, että vuonna 2023 julkaistiin huomattava määrä osittain tai kokonaan tekoälyllä kirjoitettuja tutkimusartikkeleita, mikä voi paisuttaa kirjoittajien julkaisuhistorioita näennäisesti.

Englanninkielinen Wikipedia muutti tekoälymoskan vuoksi käytäntöjään, ja antoi ylläpitäjille tekoälyllä luotujen sisältöjen pikapoistomahdollisuuden kesällä 2025.

## Reaktiot
X-palvelussa toimiva tili *Insane Facebook AI Slop* on julkaissut sille lähetettyjä esimerkkejä Facebookin, X:n ja YouTuben tekoälysisällöstä. Tilillä oli vuoden 2024 tietojen mukaan yli 100 000 seuraajaa.

## Huomautukset

## Lähteet

## Aiheesta muualla

*
Samuel Pasanen

**Samuel Pasanen** (s. 2. tammikuuta 2006) on suomalainen jalkapalloilija, joka edustaa Veikkausliigassa pelaavaa Kuopion Palloseuraa. Pelipaikaltaan hän on keskikenttäpelaaja. Samuel Pasanen on jalkapalloilija Petri Pasasen poika.

## Lähteet
Eemil Tanninen (jalkapalloilija)

**Eemil Tanninen** (s. 4. huhtikuuta 2007) on suomalainen jalkapalloilija, joka edustaa Veikkausliigassa pelaavaa Kuopion Palloseuraa. Pelipaikaltaan hän on hyökkäävä keskikenttäpelaaja.

## Lähteet
Else Kleen

**Else Kleen** (26. helmikuuta 1882 Wien – 21. joulukuuta 1968 Tukholma) oli ruotsalainen toimittaja ja naisasianainen. Hän työskenteli vuosina 1914–1961 *[[Stockholms-Tidningen]]issä*, jossa hän käytti nimimerkkejä ”Gwen” ja ”Fru Hein”. Kleen kampanjoi muun muassa vankeinhoidon ja psykiatristen sairaaloiden inhimillistämisen puolesta. Hän oli myös tunnettu muotitoimittaja. 

Kleen opiskeli taidemaalausta Richard Berghin johdolla Tukholmassa ja oli Antonio de la Gandaran opissa Pariisissa. Ruotsiin palattuaan hän alkoi kirjoittaa muotiartikkeleita *[[Dagens Nyheter]]iin*. Hän myös seurasi naisasialiikkeen kehitystä ja raportoi muun muassa vuonna 1911 järjestetystä Tukholman kansainvälisestä naisten äänioikeuskongressista *[[Stockholms Dagblad]]iin*.

Kleenin puoliso oli sosiaalidemokraattinen poliitikko ja useaan kertaan ministerinä toiminut Gustav Möller. Aikaisemmin Kleen oli ollut 1902–1906 naimisissa arkkitehti Torben Grutin kanssa, jonka hän oli tavannut Pariisissa asuessaan, ja vuosina 1911–1914 hänen miehensä oli *Dagens Nyheterin* talouspäällikkö Henrik Koppel. Lisäksi hän oli lyhyesti naimisissa ulkoministeriön virkamiehenä työskennelleen Göran von Hornin kanssa 1910-luvulla.

## Teokset
* *Gwens bok för hemmet* (1907)
* *Kvinnor och kläder: en krönika om adertonhundratalet* (1910)
* *Skyddshemmen* (1936)
* *Fången, människan, straffet* (1944)

## Lähteet

## Aiheesta muualla
Jim Myrevik

**Jim Myrevik** (s. 20. tammikuuta 1996 Pedersöre) on suomalainen jalkapalloilija, joka edustaa Veikkausliigassa pelaavaa FF Jaroa. Pelipaikaltaan hän on keskikenttäpelaaja. Monipuolinen Myrevik on pelannut urallaan kaikkia hyökkäyksen ja keskikentän rooleja niin keskellä kuin laidalla, ja on välillä esiintynyt myös laitapuolustajana.

Myrevik on Esse IK:n kasvatti. Hän debytoi EIK:n edustusjoukkueessa Kolmosessa 2013 ja pelasi siellä kaksi ja puoli kautta ennen siirtymistään sarjatasoa ylempänä pelanneeseen pietarsaarelaiseen Jakobstads Bollklubbiin loppukaudesta 2015. Kahden täyden Kakkosessa pelatun vuoden jälkeen Myrevik siirtyi kaudeksi 2018 toiseen pietarsaarelaisjoukkueeseen, Ykkösessä pelanneesen FF Jaroon. Hän oli Jarossa osana Veikkausliigan nousukarsinnat voittanutta joukkuetta syksyllä 2024. Seitsemän toisella sarjatasolla pelatun kauden aikana Myrevik edusti Jaroa yhteensä 152 sarjaotelussa ja teki niissä 15 maalia. 

Myrevik teki Veikkausliiga-debyyttinsä 5. huhtikuuta 2025 pelatussa ottelussa IFK Mariehamnia vastaan. Hän pelasi kauden 2025 Veikkausliigan runkosarjassa 19 ottelua, joista avauskokoonpanossa 13, ja teki maalin kesäkuussa AC Oulua vastaan. Karsintasarjassa hän oli avauskokoonpanossa kolmessa ottelussa ja tuli kahdesti vaihdosta kentälle. Suomen cupissa hän pelasi välieriin edenneessä Jarossa viisi ottelua ja teki maalin puolivälierässä Ekenäs IF:ää vastaan.

## Lähteet
Trinity Armstrong

**Trinity Zion Armstrong** (s. 25. heinäkuuta 2007) on yhdysvaltalainen jalkapalloilija, pelipaikaltaan puolustaja. Hän on pituudeltaan 167-senttimetrinen ja on edustanut vuodesta 2025 NWSL-sarjassa pelaavaa San Diego Wavea.

Armstrong on pelannut San Diego Wavessa huhtikuulle 2025 mennessä kaksi sarjaottelua. Hän pelasi kymmenen ottelua Yhdysvaltain alle 17-vuotiaiden naisten maajoukkueessa.

## Lähteet

## Aiheesta muualla
Siirahämähäkit

**Siirahämähäkit** (*Dysderidae*) on hämähäkkien heimo. Siihen kuuluu 656 lajia, jotka jaetaan 24 sukuun.

Aikuiset siirahämähäkit ovat 4–15 mm pitkiä, niillä on kuusi silmää ja lyhyet tai keskipitkät jalat.

Siirahämähäkit jahtaavat saalistaan päääasiassa öisin. Ne eivät tee verkkoja. Aikuiset rakentavat seitistä putkenmuotoisia  vetäytymispaikkoja kivien alle, joissa ne viettävät päivään kuuumimman ajan.

## Lähteet
Kleen

**Kleen** on seuraavien henkilöiden sukunimi:

* Else Kleen (1882–1968), ruotsalainen toimittaja ja naisasianainen
* Emil Kléen (1868–1898), ruotsalainen toimittaja ja runoilija
* Emil Kleen (1847–1923), ruotsalainen lääkäri ja kirjailija
* Richard Kleen (1841–1923), ruotsalainen diplomaatti
* Tyra Kleen (1874–1951), ruotsalainen taidemaalari, feministi ja kirjailija
Thijmen Nijhuis

**Thijmen Nijhuis** (s. 25. heinäkuuta 1998 Wierden, Alankomaat) on alankomaalainen jalkapalloilija, joka edustaa Veikkausliigassa pelaavaa Helsingin Jalkapalloklubia. Pelipaikaltaan hän on maalivahti.

## Lähteet
Lietuvos rytas

**Lietuvos rytas** on liettualainen vuonna 1990 perustettu sanomalehti. Sen edeltäjä oli neuvostoaikainen *Komjaunimo tiesa*. Lehti oli aikoinaan maansa johtava, mutta nykyisin se on talousvaikeuksissa ja on vuodesta 2024 ilmestynyt paperisena vain kerran viikossa. Toimitukselliselta linjaltaan lehti on liberaali.

## Katso myös
* BC Rytas
## Lähteet

## Aiheesta muualla
* Lehden verkkosivut
Giórgos Antzoulás

** Giórgos Antzoulás** (; s. 4. helmikuuta 2000 Trípoli, Kreikka) on kreikkalainen jalkapalloilija, joka edustaa Veikkausliigassa pelaavaa Helsingin Jalkapalloklubia. Pelipaikaltaan hän on puolustaja.

## Lähteet